جہاں میں حال میرا اس قدر زبوں ہوا اکبر الہ آبادی غزلیں
جہاں میں حال مرا اس قدر زبون ہوا 
کہ مجھ کو دیکھ کے بسمل کو بھی سکون ہوا 
غریب دل نے بہت آرزوئیں پیدا کیں 
مگر نصیب کا لکھا کہ سب کا خون ہوا 
وہ اپنے حسن سے واقف میں اپنی عقل سے سیر 
انہوں نے ہوش سنبھالا مجھے جنون ہوا 
امید چشم مروت کہاں رہی باقی 
ذریعہ باتوں کا جب صرف ٹیلیفون ہوا 
نگاہ گرم کرسمس میں بھی رہی ہم پر 
ہمارے حق میں دسمبر بھی ماہ جون ہوا